ROMÂNIA

JUDEŢUL TIMIS
MUNICIPIUL TIMIȘOARA
PRIMAR
Nr.TMI2023-002038 /21.06.2023
REFERAT
privind  aprobarea contractării unui împrumut în valoare de 7.500.000 lei, în conformitate cu prevederile art.1 din OUG nr. 24/2023 privind unele masuri fiscal-bugetare destinate acordării unor împrumuturi din Trezoreria Statului

Având în vedere referatul de necesitate și oportunitate cu nr. TMI2023-001961/ 20.06.2023 al Direcției Incubator de Proiecte/Echipa de implementare a proiectului, prin Dispoziția Primarului nr. 1791/04.07.2022 și referatul cu nr. TMI2023-001962/20.06.2023 al Direcției Incubator de Proiecte/Echipa de implementare a proiectului, prin Dispoziția Primarului nr. 1790/04.07.2022,  privind contractarea unui împrumut, pentru realizarea și finalizarea următoarelor obiective:

1) „Extindere, reabilitare, modernizare și echiparea ambulatorului de specialitate al Clinicii de Recuperare, Medicină Fizică și Balneologie Timișoara din cadrul Spitalului Clinic Municipal de Urgență Timișoara, prin demolare parțială și extindere orizontală și verticală” cod SMIS 2014+: 126376, în care Municipiul Timișoara trebuie să asigure  finanțarea cheltuielilor neeligibile ale proiectului; 

2) „Construcția și echiparea infrastructurii pentru educație timpurie antepreșcolară în Municipiul Timișoara - Calea Bogdăneștilor”, cod SMIS 2014+: 129119, în care Municipiul Timișoara trebuie să asigure finanțarea cheltuielilor neeligibile ale proiectului.
Luând în considerare faptul că Legea nr. 273/2006 privind finanţele publice locale, cu modificările şi completările ulterioare, prevede o limitare a gradului de îndatorare a municipalităţii, astfel încât sumele care se vor plăti anual să nu depăşească 30% din totalul veniturilor proprii ale bugetului local, pentru a se putea estima capacitatea de îndatorare a Municipiului Timişoara s-a utilizat media veniturilor proprii din ultimii trei ani (2020, 2021, 2022), diminuate cu veniturile din valorificarea unor bunuri, în concordanţă cu prevederile HG nr. 9/2007 (*actualizată*).

Ținând cont de estimarea calculului gradului de îndatorare al Municipiului Timișoara în valoare de 5.66% și de faptul că Municipiul Timișoara are în desfășurare un număr de 5 contracte de împrumut, și anume:
-

· Creditul pentru proiecte investiții, finanțat de deținătorii de obligațiuni B.C.R. S.A., contractat în 12.12.2006, în valoare de 150.000.000 lei, cu o perioadă de rambursare de 18 ani;
· Creditul pentru reabilitare clădiri istorice finanțat de K.F.W., contractat în 07.07.2011, în valoare de 349.664,87 eur cu o perioadă de rambursare de 20 ani;
· Creditul conform O.U.G. nr.46/2015, finanțat de Ministerul Finanțelor Publice, contractat în 14.12.2015, în valoare de 51.428.393 lei, cu o perioadă de rambursare de 20 ani;
· Creditul pentru refinanțarea parțială a datoriei publice, finanțat de B.C.R. S.A., contractat în 31.01.2020, în valoare de 188.907.346,84 lei, cu o perioadă de rambursare de 15 ani;
· Creditul pentru proiecte investiții, finanțat de B.E.R.D., contractat în 23.12.2021, în valoare de 20.300.000 euro, cu o perioadă de rambursare de 12 ani.
Condițiile de bază pentru acest contract de finanțare sunt:

· Valoare împrumutului – 7.500.000 lei;
· Durata împrumutului – credit pe termen mediu de 5 ani, cu rambursări în tranșe trimestriale egale;
· Moneda de împrumut- leu (RON).
Baza legală pentru contractarea unui împrumut din Trezoreria Statului este:

· Ordonanţa de Urgenţă nr. 64/2007 privind datoria publică cu modificarile și completările ulterioare;
· Ordonanţa de urgenţă a Guvernului nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului;
· Legea nr. 273/2006 privind finanţele publice locale cu modificările şi completările ulterioare;

· Hotarârea Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;

· Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

· Legea nr. 199/1997 pentru ratificarea Cartei europene a autonomiei locale, adoptată la Strasbourg la 15 octombrie 1985;
· Art.1166 si următoarele din Codul civil, referitoare la contracte sau convenții.

Ținând cont de cele enumerate mai sus, apreciez ca fiind oportună promovarea proiectului de hotărâre privind aprobarea contractării unui împrumut în valoare de 7.500.000 lei, în conformitate cu prevederile art.1 din O.U.G. nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului, și supun dezbaterii Consiliului Local, documentația aferentă.

